recursal/SuperWikiNEXT-32B huggingface dataset:
ईरान के २००९ राष्ट्रपति चुनावों के बाद हुई झड़पों में आगज़नी में जलाई गई एक बस
**आगज़नी** (अंग्रेज़ी: arson या arsony) जानबूझ कर किसी इमारत, घर, वाहन, जंगली क्षेत्र या अन्य सम्पत्ति में आग लगाने के अपराध को कहते हैं। किसी स्थान पर लापरवाही या ग़लती से आग लगा देना, या फिर स्वयं ही किसी कारण कहीं आग लग जाना आगज़नी से अलग समझे जाते हैं, हालांकि वे भी अन्य प्रकार के अपराध हो सकते हैं। आगज़नी अक्सर दंगे-फ़सादों में या किसी से व्यक्तिगत शत्रुता निकालने में देखी जाती है। व्यापार में भी कभी-कभी अपने प्रतिद्वंदी के कारख़ानों को ठप्प करने के लिए या फिर बीमा करवाकर अपने घाटे में चल रहे व्यापार से स्वयं ही ग़ैर-कानूनी विधि से पैसा लेने के लिए आगज़नी का अपराध देखा जाता है।

बहुत से देशों में आगज़नी से हुई मौतों को हत्या का दर्जा दिया जाता है और पकड़े जाने पर अपराधी को फांसी जैसा मृत्यु-दंड तक मिल सकता है। कुछ क्षेत्रों में आगज़नी में बच्चों को पहुंची चोट या मौतों के लिए विशेष कड़े दंड निर्धारित हैं।

आगज़नी के चिह्न
---------------

पुलिस, बीमा निरीक्षकों, अग्निशमन करने वालों और अन्य सम्बन्धी लोगों को अक्सर बिना अपराध के लगी आग और आगज़नी में अंतर बताने की शिक्षा दी जाती है।

अग्निकांड
---------

कभी-कभी आगज़नी के लिए 'अग्निकांड' शब्द भी प्रयोग होता है। इसके बावजूद, ध्यान दें कि जबकि 'आगज़नी' शब्द सदैव एक अपराध के सन्दर्भ में इस्तेमाल किया जाता है, 'अग्निकांड' किसी बिना-जुर्म के लगी भयंकर आग के लिए भी प्रयोग होता है।

इन्हें भी देखें
---------------

* अपराध

सन्दर्भ
-------

1. ↑  Star English-Hindi Dictionary Archived 2015-04-05 at the Wayback Machine, Joseph W. Raker, Rama Shankar Shukla, pp. 65, Star Publications, 1995, ISBN 978-81-86264-22-5, *... arson ... criminal act of setting fire आगज़नी ...*
2. ↑  Allied Chambers Transliterated Hindi-Hindi-English Dictionary Archived 2015-04-05 at the Wayback Machine, Henk W. Wagenaar, S. S. Parikh, D. F. Plukker, R. Veldhuijzen van Zanten, pp. 13, Allied Publishers, 1993, ISBN 978-81-86062-10-4, *... अग्निकांड (m.) arson, conflagration ...*
**आग** 1994 में बनी हिन्दी भाषा की नाट्य एक्शन फ़िल्म है। यह सोनाली बेंद्रे के लिये पहली फ़िल्म है।

संक्षेप
-------

राजू (गोविन्दा) एक अनाथ लड़का है, जो अपनी छोटी बहन, लक्ष्मी के साथ गरीबी में जीवन बिताते रहता है। एक दिन राजू की मुलाक़ात पारुल (सोनाली बेंद्रे) से होती है, और बीच बीच में उसके साथ पढ़ने वाला, बॉबी (मोहनीश बहल) भी मिलता है। पारुल और राजू को एक दूसरे से प्यार हो जाता है, लेकिन पारुल के अंकल, जगपाल, उसकी शादी पुलिस इंस्पेक्टर सूर्यदेव सिंह (शक्ति कपूर) से करना चाहते हैं। पारुल शादी करने से मना कर देती है, और जब सूर्यदेव को पता चलता है कि वो राजू से प्यार करती है, तो वो राजू को गिरफ्तार कर उस पर हत्या करने का आरोप लगा देता है और उसकी खूब पिटाई करता है। 

किसी तरह राजू की बहन एक पुलिस अफसर से गन छिन लेती है और राजू को फरार होने में मदद करती है। राजू किसी तरह पारुल की शादी रोकने के लिए जाता है, पर उसे काफी देर हो चुकी होती है। पारुल जहर पी कर आत्महत्या कर लेती है। वहीं पुलिस उसे फिर से गिरफ्तार कर लेती है, वहीं सूर्यदेव उसकी बहन के साथ बलात्कार करता है, जिससे वो अपना मानसिक संतुलन खो देती है।

राजू अपनी बहन को एक छोटे से गाँव ले जाता है, और लोगों से छिपा कर रखता है, ताकि कोई उसे गर्भवती के रूप में न देख ले। वहीं वो अपना नाम बदल कर बिरजू कर लेता है। वहाँ उसकी मुलाक़ात बिजली (शिल्पा शेट्टी) से होती है, जो उससे शादी करना चाहते रहती है। राजू को पता नहीं होता है, कि वो लड़की असल में एक पुलिस अफसर, बरखा शर्मा है, जो उसके खिलाफ सबूत इकट्ठा कर उसे पकड़ने आई है। किसी तरह वो राजू से बुलवा ही लेती है कि उसी ने पारुल के अंकल की हत्या की है और उसे गिरफ्तार कर लेती है।

मुख्य कलाकार
------------

* गोविन्दा — बिरजू / राजू
* शिल्पा शेट्टी — बिजली
* सोनाली बेंद्रे — पारुल
* सदाशिव अमरापुरकर — भोलाराम
* विकास आनन्द — पुलिस कमिश्नर
* मोहनीश बहल — बॉबी
* सुरेश चटवाल — लाला
* अवतार गिल — जगपाल
* गुलशन ग्रोवर — छोटे ठाकुर माधव सिंह
* दिनेश हिंगू — पिल्लई
* सुहास जोशी — तोलाराम और भोलाराम की माँ
* गोगा कपूर — ठाकुर मदन सिंह
* शक्ति कपूर — इंस्पेक्टर सूर्यदेव सिंह
* कादर ख़ान — तोलाराम
* विजू खोटे — गाँव के डॉक्टर
* राजू श्रेष्ठ — पारुल का भाई

संगीत
-----

सभी गीत समीर द्वारा लिखित; सारा संगीत दिलीप सेन—समीर सेन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आँखों में तुम हो" | कुमार सानु, साधना सरगम | 5:27 |
| 2. | "मैं तेरा मजनूँ" | कुमार सानु, पूर्णिमा | 6:56 |
| 3. | "अँगिया में अंग न समाएँ" | पूर्णिमा | 4:59 |
| 4. | "तेरा क्या लगता है" | ईला अरुण, अलका याज्ञिक, सोनू निगम | 6:21 |
| 5. | "ये कन्या कुँवारी है" | हरिहरन, सुदेश भोंसले, अलका याज्ञिक | 6:29 |
| 6. | "मुस्कुरा के जियो जिंदगी" | कुमार सानु | 6:27 |

नामांकन और पुरस्कार
-------------------

| वर्ष | नामित कार्य | पुरस्कार | परिणाम |
| --- | --- | --- | --- |
| 1995 | सोनाली बेंद्रे | लक्स वर्ष का चेहरा पुरस्कार | जीत |

बाहरी कड़ियाँ
-------------

* *आग*  इंटरनेट मूवी डेटाबेस पर
पूर्वी नागरी पांडुलिपिा
ब्रिटिश हुकूमत में जब हिन्दी की उपेक्षा की जा रही थी तब नागरी लिपि के प्रचार और हिन्दी साहित्य के विस्तार के लिए उतर भारत में दो स्थानों पर नागरी प्रचारिणी सभा की स्थापना की गयी। एक काशी (उत्तर प्रदेश) और दूसरा आरा (बिहार) में। 

आरा में नागरी प्रचारिणी सभा की स्थापना 12 अक्टूबर 1901 ई. को स्व. पं॰ सकल नारायण शर्मा, जय बहादुर, राम कृष्ण अग्रवाल, देव कुमार जैन, जैनेन्द्र किशोर जैन, राय साहब हर्षू प्रसाद सिंह आदि साहित्य प्रेमियों के सहयोग से हुई। सभा किराये के मकान में 1928 तक रहा। इसके बाद सन् 1928 में सरकार द्वारा रमना मैदान के उत्तर-पूर्व कोने पर भू-अर्जन के बाद दो कमरों का निर्माण कराया गया। सभा द्वारा 3 मार्च 1950 ई. को राष्ट्रपति डॉ॰ राजेन्द्र प्रसाद को अभिनंदन ग्रंथ समर्पित किये जाने के अवसर पर बिहार सरकार की ओर से 25 हजार की नकद राशि सभा को उपलब्ध करायी। इस राशि से ही वर्तमान भवन की नींव पड़ी।

सभा द्वारा 'नवरस', 'आरा पुरातत्व', 'सिख-गुरुओं का इतिहास', 'मैथिल कोकिल विद्यापति' आदि पच्चीसों ग्रंथों का प्रकाशन हुआ। राष्ट्रपिता महात्मा गांधी, खान अब्दुल गफ्फार खान, मदन मोहन मालवीय, हरिऔध, डॉ॰ राजेन्द्र प्रसाद, संत निहाल सिंह आदि महानुभावों का अभिनंदन तथा अभिनंदन ग्रंथों के प्रकाशन का श्रेय सभा को प्राप्त है। बहुत पहले सभा की ओर से 'नागरी हितैषी' साहित्यिक पत्रिका निकलती थी, जिसका प्रकाशन वर्षो से बंद है। अब सिर्फ वार्षिक 'शोध' पत्रिका प्रकाशित होती है। अर्थाभाव में सभा का भवन जर्जर हो गया था। इसका जीर्णोद्धार वर्ष 1964 में भूतपूर्व बिहार विधान परिषद के सदस्य व सभा के सचिव स्व. रणजीत बहादुर सिंह के प्रयास से हुआ। सभागार की बुकिंग के अलावे इसकी 26 दुकानें आय के मुख्य स्रोत है। सभा के स्थापना काल से छोटे स्तर पर इसकी लाइब्रेरी थी। वर्तमान में जिला केन्द्रीय पुस्तकालय शहर में आकर्षण का केन्द्र है। यहां वर्तमान समय में लगभग 25 हजार पुस्तकें हैं, जिसमें कई ऐतिहासिक व दुर्लभ पुस्तकें हैं। प्रत्येक माह पुस्तकालय में लगभग ढाई दर्जन पत्र-पत्रिकाएं आती हैं। पुस्तकालय को प्रति वर्ष 22 हजार रुपये का अनुदान प्राप्त होता है। सभा की भूमि का लीज वर्ष 2007 में समाप्त हो गया है। इसके नवीनीकरण के लिए आवेदन दिया गया है। लेकिन अभी तक इसका नवीनीकरण नहीं हो पाया है।

इन्हें भी देखें
---------------

* काशी नागरीप्रचारिणी सभा
**आलाप्पुड़ा ज़िला** (Alappuzha district) वा **अलाप्पुझा ज़िला**, जो पहले **आलेप्पी ज़िला** (Alleppey district) कहलाता था, भारत के केरल राज्य का एक ज़िला है। ज़िले का मुख्यालय आलाप्पुड़ा है।

विवरण
-----

जिले का गठन 17 अगस्त 1957 को हुआ था। इसका आधिकारिक अंग्रेजी नाम एलेप्पी 1990 में बदलकर अलाप्पुझा कर दिया गया था। अलाप्पुझा केरल का एक महत्वपूर्ण पर्यटन स्थल है। यह जिला रस्सी उद्योग के लिए भी प्रसिद्ध है। केरल में अधिकांश कयर उद्योग इस जिले में स्थित हैं। अलाप्पुझा जिला केरल में कम्युनिस्ट आंदोलन के उद्गम स्थल के रूप में जाना जाता है। अलाप्पुझा अंतर्देशीय जल परिवहन के लिए प्रसिद्ध है। केरल के कई हिस्सों के साथ यहां से जल परिवहन प्राचीन काल से स्थापित है। अलाप्पुझा केरल का सबसे घनी आबादी वाला जिला है। जिले का 29.46% क्षेत्रफल शहरी क्षेत्र है। चेरथला , अंबालापुझा , कुट्टनाड , कार्तिकापल्ली , चेंगन्नूर और मवेलिककारा जिले के तालुक हैं और इस जिले में 91 गांव हैं। अलाप्पुझा, जिला मुख्यालय, सुंदर बैकवाटर और नहरों में समृद्ध है और अलाप्पुझा केरल का एकमात्र वन-मुक्त जिला है। लार्ड कर्जन ने इस जिले में बहती जलधाराओं और जलमार्गों को देखकर इसे 'पूर्व का वेनिस' कहा था।

चित्रदीर्घा
-----------

आलाप्पुड़ा ज़िला
ज़िला न्यायालय
वेम्बानाड झील

इन्हें भी देखें
---------------

* आलाप्पुड़ा
* केरल
* केरल के जिले

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "The Rough Guide to South India and Kerala," Rough Guides UK, 2017, ISBN 9780241332894

| * दे
* वा
* सं
केरल के जिले |
| --- |
|  •  आलाप्पुड़ा जिला  •  एर्नाकुलम जिला  •  इडुक्की जिला  •  कन्नूर जिला  •  कासरगोड जिला  •  कोल्लम जिला  •  कोट्टयम जिला  •  कोड़िकोड जिला (कैलीकट)  •  तिरुवनन्तपुरम जिला (त्रिवेन्द्रम)  •  तृश्शूर जिला  •  पत्तनमतिट्टा जिला  •  पालक्काड जिला  (पालघाट)  •  मलप्पुरम जिला  •  वयनाडु जिला
 •  |
**आभासवाद** त्रिक दर्शन की दार्शनिक दृष्टि का अभिधान है। 

कश्मीर का त्रिक दर्शन अद्वैतवादी है। इसके अनुसार परमशिव (जो "अनुत्तर", "संविद्" आदि अनेक नामों से प्रख्यात हैं) अपनी स्वातंत्रयशक्ति से (जो उनकी इच्छाशक्ति का ही अपर नाम है) अपने भीतर स्थित होनेवाले पदार्थ समूह को **इदं** रूप से बाहर प्रकट करते हैं। इस प्रकार जो कुछ वस्तु है, अर्थात् जो वस्तु किसी प्रकार सत्ता धारण करती है, जिसके विषय में किसी भी प्रकार का शब्द प्रयोग किया जा सकता है, चाहे वह विषयी हो, विषय हो, ज्ञान का साधन हो या स्वंय ज्ञानरूप ही हो, वह "**आभास**" कहलाती है। ईश्वर और जगत् के संबंध को समझने के लिए अभिनवगुप्त ने दर्पण की उपमा प्रस्तुत की है। जिस प्रकार निर्मल दर्पण में ग्राम, नगर, वृक्ष आदि पदार्थ प्रतिबिंबित होने पर वस्तुत: अभिन्न होने पर भी दर्पण से और आपस में भी भिन्न प्रतीत होते हैं, उसी प्रकार इस विश्व की दशा है। यह परमेश्वर में प्रतिबिंबित होने पर वस्तुत: उससे अभिन्न ही है, परंतु घट पट आदि रूप से वह भिन्न प्रतीत होता है। इस आभास या प्रतिबिंब के सिद्धांत को मानने के कारण त्रिक दर्शन का दार्शनिक मत "**आभासवाद**" के नाम से जाना जाता है। 

इस विषय में एक वैचित्र्य है जिसपर ध्यान देना आवश्यक है। लोक में प्रतिबिंब की सत्ता बिंब पर आश्रित रहती है। मुकुर के सामने मुख रहने पर ही उसका प्रतिबिंब उसमें पड़ता हैं, परंतु अद्वैतवादी त्रिक दर्शन में इस प्रतिबिंब का उदय बिंब के अभाव में भी स्वत: होता है और इसे परमेश्वर की स्वतंत्र शक्त्ति की महिमा माना जाता है। इस प्रकार इस दर्शन में अद्वैत भावना वास्तविक है। द्वैत की कल्पना नितांत कल्पित हैं।
| **अलमाती ओब्लिसीАлматы облысы** |
| --- |
| मानचित्र जिसमें अलमाती ओब्लिसीАлматы облысы हाइलाइटेड है |
| सूचना |
| **राजधानी** : | तालदीकोरग़ान |
| **क्षेत्रफल** : | २,२४,००० किमी² |
| **जनसंख्या**(२००६): • घनत्व : | १६,०३,७०० ७.२/किमी² |
| **उपविभागों के नाम:** | ज़िले |
| **उपविभागों की संख्या:** | १६ |
| **मुख्य भाषा(एँ):** | कज़ाख़, रूसी, उईग़ुर |

*इसी नाम के शहर के बारे में जानकारी के लिए अलमाती का लेख देखें*
**अलमाती प्रांत** (कज़ाख़: Алматы облысы, अंग्रेज़ी: Almaty Province) मध्य एशिया के क़ाज़ाख़स्तान देश का एक प्रांत है। इसकी राजधानी तालदीकोरग़ान नाम का शहर है। अलमाती प्रांत का क्षेत्र क़ाज़ाख़स्तान की राष्ट्रीय राजधानी अलमाती को घेरे हुए है।

विवरण
-----

अलमाती प्रांत क़ाज़ाख़स्तान के दक्षिण-पूर्वी हिस्से में स्थित है और इसकी सीमाएँ किरगिज़स्तान और चीन के शिंजियांग प्रान्त से लगती हैं। प्रांत के पश्चिमोत्तरी भाग में प्रसिद्ध बलख़श झील स्थित है। प्रान्त के दक्षिण में तियान शान पहाड़ों की इली-पार आलाताऊ (Trans-Ili Alatau) शाखा फैली हुई है।

सोवियत संघ के ज़माने में १० मार्च १९३२ को क़ाज़ाख़स्तान के ऐतिहासिक झ़ेतिसू (Zhetysu) इलाक़े में अल्मा-अता (Alma-Ata) नाम का प्रांत बनाया गया जिसकी राजधानी भी अल्मा-अता शहर था। बाद में एक सिलसिला चला जिसमें कभी तो प्रांत के पूर्वोत्तरी हिस्से को अलग करके तालदी-कोरग़ान प्रान्त बना दिया जाता था और कभी उसका वापस विलय अल्मा-अता प्रान्त में कर दिया जाता था। अप्रैल २००१ में तालदीकोरग़ान शहर को ही अलमाती प्रांत की राजधानी बना दिया गया।

'अल्मा-अता' और 'अलमाती' का मतलब 'सेब का पिता' होता है। यहाँ के सेब पूरे मध्य एशिया में मशहूर हैं।

समुदाय
------

सन् २००९ की जनगणना के अनुसार यहाँ के ६८.२% लोग कज़ाख़, २२.८% लोग रूसी और ६.२% उईग़ुर समुदाय के हैं।

अलमाती प्रांत के कुछ नज़ारे
---------------------------

* शारिन तंग घाटीशारिन तंग घाटी
* इली नदी के किनारे शिलाओं पर महात्मा बुद्ध की छवियाँइली नदी के किनारे शिलाओं पर महात्मा बुद्ध की छवियाँ
* काइंदी झीलकाइंदी झील
* कपचिगई शहरकपचिगई शहर
* सन् १९८४ में ख़ोरगोस सोवियत सरहदी चौकी में खलबलीसन् १९८४ में ख़ोरगोस सोवियत सरहदी चौकी में खलबली

इन्हें भी देखें
---------------

* क़ाज़ाख़स्तान के प्रांत

सन्दर्भ
-------

1. ↑  Central Asia: Kazakhstan, Tajikistan, Uzbekistan, Kyrgyzstan, Turkmenistan Archived 2015-04-06 at the Wayback Machine, Bradley Mayhew, Lonely Planet, 2007, ISBN 978-1-74104-614-4, *... Kazakh apples are also famous in Central Asia (Almaty and its old name, Alma-Ata, literally mean 'father of apples') ...*

| * दे
* वा
* सं
क़ज़ाख़स्तान के प्रांत |
| --- |
| प्रान्त | अकतोबे  •  अकमोला  •  अतिर​ऊ  •  अलमाती  •  उत्तर क़ाज़ाक़स्तान  •  काराग़ान्दी  •  किज़िलओरदा  •  कोस्तानय​  •  झ़ामबिल​  •  दक्षिण क़ाज़ाक़स्तान  •  पश्चिम क़ाज़ाक़स्तान  •  पाव्लोदार  •  पूर्व क़ाज़ाक़स्तान  •  मान्गीस्त​ऊ |  |
| शहर | अलमाती  •  अस्ताना  •  बायकोनूर |
कोलम्बिया विश्वविद्यालय में आलमा माटर की प्रतिमा
**आलमा माटर** (लातिनी और अंग्रेज़ी: alma mater) प्राचीन रोम में देवी माँ के लिए प्रयोग होने वाला एक नाम था जिसका लातिनी भाषा में अर्थ 'पोषक (पोषण करने वाली) माता' है। रोमन संस्कृति में इसका प्रयोग विशेषकर सिरीस (Ceres) और सिबली (Cybele) नामक देवियों के लिए होता था और बाद में ईसाई धर्म में इसे मरियम (ईसा मसीह की माँ) के लिए इस्तेमाल किया जाने लगा। आधुनिक युग में इसका प्रयोग लोग उस विद्यालय, कॉलेज या विश्वविद्यालय के लिए करते हैं जहाँ वे पढ़े हों या उत्तीर्ण हुए हों। इस 'मातृसंस्था' रूप में 'आलमा माटर' बहुत से विद्यालय-गान और आदर्श वाक्यों में मिलता है और कभी-कभी ऐसे विद्यालय-गानों का शीर्षक भी होता है। कभी-कभी यह देवी की प्रतिमा के रूप में भी कॉलेजों में देखा जा सकता है।

सरस्वती से तुलना
----------------

कुछ समीक्षकों ने 'आलमा माटर' में 'विद्या की देवी' के निहित अर्थ की तुलना भारतीय संस्कृति में सरस्वती से की है। उदाहरण के लिए ब्रिटिश शिक्षक पैट्रिक गॅड्स (Patrick Geddes, १८५४-१९३२)​​ ने सरस्वती देवी को 'भूत और भविष्य के सभी सच्चे विश्वविद्यालयों की आलमा माटर' बुलाते हुए उनकी प्रतिमा इंदौर में बन रहे एक विश्वविद्यालय में स्थापित करने की मांग रखी थी।

इन्हें भी देखें
---------------

* लातिनी भाषा
* विश्वविद्यालय

सन्दर्भ
-------

1. 1 2  AMO, AMAS, AMAT & More, Eugene Ehrlich, pp. 39, HarperCollins, 1993, ISBN 978-0-06-272017-7, *... nourishing mother ... applied by Romans to Ceres, goddess of growing vegetation; to Cybele, a nature goddess ... Roman poets referred to the country of their birth as alma mater. Today, the expression is used to refer to one's college or university, and more narrowly, to the official song, statue, or other symbol of the institution ...*
2. ↑  Alma mater - Definition and More from the Free Merriam-Webster Dictionary Archived 2012-04-19 at the Wayback Machine *Merriam-Webster Dictionary*. Retrieved July 11, 2011.
3. ↑  The Outlook Tower: Essays on Urbanization in Memory of Patrick Geddes, Sir Patrick Geddes, John Vincent Ferreira, pp. 30, Popular Prakashan, 1976, ISBN 978-81-7154-109-6, *... we are justified in planning a site for the pedestal of Saraswati in the centre of our Museum and Library quadrangle ... she is Alma Mater if all true universities, past and possible ...*
**आलाप्पुड़ा रेलवे स्टेशन** (एलेप्पी रेलवे स्टेशन के नाम से भी जाना जाता है, कोड: एएलपी), भारत के केरल राज्य आलाप्पुड़ा जिले में स्थित है। यह स्टेशन एरनाकुलम-कायाकमुलम तटीय रेलवे लाइन का एक प्रमुख रेलवे स्टेशन है। यह स्टेशन भारतीय रेल के दक्षिणी रेलवे द्वारा संचालित है और तिरुवनंतपुरम रेलवे डिवीजन के अंतर्गत आता है। समुद्र तल से इसकी ऊँचाई ८ मीटर हैं। इस स्टेशन से कोचीन इंटरनेशनल नेडुंबैस्री हवाई अड्डा 79 किमी की दूरी एवं तिरुवनंतपुरम अंतरराष्ट्रीय हवाई अड्डा (12 9.2 किमी / 80.28 मील) पर स्थित हैं।

इतिहास
------

एरनाकुलम दक्षिण-आलाप्पुड़ा तटीय रेलवे लाइन का उद्घाटन 16 अक्टूबर 1989 को किया गया था। 1992 में इस रेलवे लाइन को कायमकुलम में बढ़ा दिया गया था।

अभिन्यास (खाका)
---------------

आलाप्पुड़ा रेलवे स्टेशन में लंबी दूरी और पैसेंजर ट्रेनों को संभालने के लिए 3 प्लेटफार्म हैं।

महत्व
-----

केरल में आलाप्पुड़ा एक महत्वपूर्ण पर्यटन स्थल है। आलाप्पुड़ा के अप्रवाही जल (बैक वाटर्स) केरल के सबसे लोकप्रिय पर्यटक आकर्षण में से एक हैं। वार्षिक नेहरू ट्राफी बोट रेस को देखने के लिए आलाप्पुड़ा एक प्रमुख प्रवेश द्वार है। आलाप्पुड़ा रेलवे स्टेशन आलाप्पुड़ा और इसके आसपास पर्यटकों के पर्यटक आकर्षणों का दौरा करने के लिए एक प्रवेश द्वार के रूप में कार्य करता है। इसके अलावा यहाँ पर ५२ ट्रेने रूकती हैं जिनमे ८ ट्रेने यहाँ से खुलती हैं एवं ८ ट्रेने यहाँ पर अपनी यात्रा का समापन करती हैं। 

Alappuzha railway station

सन्दर्भ
-------

1. ↑  "Alappuzha Railway station to get a facelift". *The Hindu*. 24 April 2012. मूल से 29 अक्तूबर 2013 को पुरालेखित.
2. ↑  "History of Alappuzha Railway Station". findplaces.net. अभिगमन तिथि 31 August 2017.[*मृत कड़ियाँ*]
3. ↑  "Alappuzha railway station". cleartrip.com. मूल से 15 मार्च 2016 को पुरालेखित. अभिगमन तिथि 31 August 2017.
4. ↑  "Alluring backwaters of Alleppey". nst.com.my. मूल से 14 अगस्त 2017 को पुरालेखित. अभिगमन तिथि 31 August 2017.
**आर्थिक रूप से कमजोर वर्ग**—
(**ईडब्ल्यूएस**) भारत में उन लोगों की एक उपश्रेणी है जिनकी वार्षिक पारिवारिक आय ₹8 लाख (US$11,700) से कम है और जो ऐसी किसी श्रेणी से संबंधित नहीं हैं भारत भर में एससी/एसटी/ओबीसी के रूप में, न ही एमबीसी के लिए तमिलनाडु में। एक उम्मीदवार जो अनुसूचित जाति/अनुसूचित जनजाति/अन्य पिछड़ा वर्ग के अंतर्गत नहीं आता है और ईडब्ल्यूएस आर्थिक मानदंडों को पूरा करता है, उसे ईडब्ल्यूएस श्रेणी का हिस्सा होना चाहिए।

इतिहास
------

8 जनवरी 2019 को, संविधान (एक सौ तीसरा संशोधन) बिल, 2019 को पेश किया गया था। लोकसभा, भारत की संसद का निचला सदन और इसे उसी दिन पारित किया गया था। विधेयक को 9 जनवरी को उच्च सदन राज्य सभा द्वारा पारित किया गया था। राष्ट्रपति राम नाथ कोविंद ने 12 जनवरी 2019 को बिल को स्वीकृति दी और बिल पर एक राजपत्र जारी किया गया, जिसने इसे कानून में बदल दिया। 14 जनवरी 2019 को लागू होने पर,  भारत के संविधान का एक सौ तीसरा संशोधन ने भारत के संविधान के अनुच्छेद 15(6) और 16(6) में संशोधन किया ताकि 10% आरक्षण की अनुमति दी जा सके। ईडब्ल्यूएस श्रेणी। कई राज्य मंत्रिमंडलों ने कानून को मंजूरी दी और 10% ईडब्ल्यूएस आरक्षण लागू करने के अपने इरादे की घोषणा की।

प्रावधान
--------

केंद्र सरकार के शैक्षणिक संस्थानों और नौकरियों में आरक्षण।.
भारत की केंद्र सरकार ने संविधान के अनुच्छेद 15 (6) और 16 (6) में संशोधन करके संविधान (एक सौ तीसरा, 103वां सीएए) बिल, 2019 पेश किया, जिसमें ईडब्ल्यूएस छात्रों के लिए 10% अतिरिक्त कोटा प्रदान किया गया था। आर्थिक रूप से कमजोर वर्ग (EWS) और आर्थिक रूप से पिछड़ा वर्ग (EBC) शब्द भारत में एक दूसरे के साथ भ्रमित होने के लिए नहीं हैं। ईडब्ल्यूएस की परिभाषा भारत सरकार ने परिभाषित की है, जबकि ईबीसी और मोस्ट इकोनॉमिकली बैकवर्ड क्लास (एमईबीसी) की परिभाषा अलग-अलग राज्यों और संस्थानों में अलग-अलग है। ईडब्ल्यूएस प्रमाणपत्र प्राप्त करने की पात्रता न केवल विशुद्ध रूप से वार्षिक पारिवारिक आय पर आधारित है बल्कि धारित संपत्ति पर भी आधारित है। केंद्र सरकार के स्वामित्व वाले कॉलेजों और केंद्र सरकार द्वारा प्रस्तावित नौकरियों में प्रवेश के लिए केंद्र सरकार द्वारा आय सीमा निर्धारित की गई है। राज्य सरकारों को योग्यता मानदंड बदलने और ईडब्ल्यूएस श्रेणी के तहत आरक्षण चाहने वाले उम्मीदवारों के लिए आय सीमा को आगे बढ़ाने का अधिकार दिया गया है, जो केवल राज्य के स्वामित्व वाले कॉलेजों और राज्य सरकार की नौकरियों में मान्य होगा, जैसा कि संबंधित राज्यों के लिए उपयुक्त माना जाता है। 1 फरवरी 2019 से आर्थिक रूप से कमजोर वर्ग से संबंधित लोगों को अब ओबीसी, एससी, एसटी  के समान भारत की शिक्षा और सरकारी नौकरियों में 10% आरक्षण (ऊर्ध्वाधर आरक्षण) मिलता है।

राज्यों में पात्रता मानदंड
--------------------------

जबकि केंद्र सरकार के कार्यक्रमों में ईडब्ल्यूएस पात्रता मानदंड पूरे देश में समान हैं, विभिन्न राज्यों में अलग-अलग लागू होते हैं। केरल, मध्य प्रदेश, राजस्थान, उत्तर प्रदेश, उत्तराखंड और पश्चिम बंगाल ने ईडब्ल्यूएस कोटा अपनाया है।

संदर्भ
------

1. ↑  "एससी ने ईडब्ल्यूएस श्रेणी को आरक्षण देने के फैसले पर रोक लगाने से इनकार किया". *India Today* (अंग्रेज़ी में). July 1, 2019. अभिगमन तिथि 2020-07-03.
2. ↑  "महाराष्ट्र सरकार ने ईबीसी की सीमा बढ़ाकर 1 लाख रुपये कर दी है". *द इकोनॉमिक टाइम्स*. 14 October 2016. अभिगमन तिथि 18 January 2019.
3. ↑  "सामान्य वर्ग में आर्थिक रूप से कमजोर के लिए 10% आरक्षण लागू हो गया है। - टाइम्स ऑफ इंडिया". *The Times of India*. 14 January 2019. अभिगमन तिथि 2019-01-23.
आई एफ एस सी कोड (IFSC Code) का फुलफार्म Indian Financial System Code होता है हिंदी में इसे भारतीय वित्तीय प्रणाली कोड कहा जाता है। **आई एफ एस सी कोड (IFSC Code) 11 अंको का एक संयोजन होता है जिसे किसी बैंक की शाखा की विशिष्ट पहचान के लिए बनाया जाता है।** आई एफ एस सी कोड (IFSC Code) की सहायता से पैसे के किसी भी लेनदेन के समय बैंक की शाखा का पता लगाया जा सकता है की किस बैंक की किस शाखा से किस शाखा के बीच लेनदेन किया गया है।

**आई.एफ.एस.सी. कोड का प्रारूप**

आई एफ एस सी कोड (IFSC Code) को 11 अक्षरांकीय (alphanumeric) वर्ण को मिलाकर बनाया जाता है जिसेकी एक विशेष संरचना होती है, जहाँ पहले चार अक्षर बैंक के नाम को दर्शाते हैं, पाँचवाँ वर्ण आमतौर पर 0 (शून्य) होता है जो भविष्य में उपयोग के लिए आरक्षित होता है। जबकि अंतिम छह अक्षर बैंक की शाखा का कोड होता है।

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| x | x | x | x | 0 | 0 | 0 | 0 | 0 | 0 | 1 |
| Bank Code | 0 | Branch Code |
| 1 | 2 | 3 | 4 | 5 | 6 | 7 | 8 | 9 | 10 | 11 |

1. ↑  patel, sandeep (21/05/2023). "IFSC Code Kya Hota Hai | IFSC Code List of All Bank Branches Free 2023". *trendstopic.in*. अभिगमन तिथि 21/05/2023. `|access-date=, |date=` में तिथि प्राचल का मान जाँचें (मदद)
**आईएफके गोटेबोर्ग**, गोटेबोर्ग में आधारित एक स्वीडिश पेशेवर फुटबॉल क्लब है। क्लब 1904 में स्थापित किया गया था, उसके बाद से क्लब 18 राष्ट्रीय चैम्पियनशिप खिताब, छह राष्ट्रीय कप खिताब और दो के यूईएफए कप जीते है।

आईएफके गोटेबोर्ग, माल्मो एफएफ के साथ मिलकर यकीनन स्वीडन में सबसे सफल क्लब है और उत्तरी यूरोप में सबसे सफल क्लबों में से एक है, यह एक यूरोपीय प्रतियोगिता को जीत ने वाली केवल स्कैंडिनेवियाई टीम है। आईएफके गोटेबोर्ग ने 1982 और 1987 में यूईएफए कप जीता है। वे वर्तमान में उच्चतम स्वीडिश लीग, अल्ल्स्वेन्स्कन में खेलते हैं। वे 1977 के बाद से लगातार स्वीडन में शीर्ष स्तरीय फुटबॉल लीग में खेलते है, जो वर्तमान में स्वीडन में किसी भी क्लब के सबसे लंबे समय तक शीर्ष स्तरीय लीग कार्यकाल है।

आईएफके गोटेबोर्ग, देश भर में व्यापक समर्थन के साथ स्वीडन में सबसे लोकप्रिय फुटबॉल क्लबों में से एक है। 1910 में, टीम पहली बार नीले और सफेद धारीदार जर्सी में खेली थी, उसके बाद से यह उनकी परंपरागत घरेलू शर्ट की गई। 2009 के सत्र की शुरुआत के बाद से, वे नव निर्मित गम्ला उल्लेवि स्टेडियम में अपने घरेलू मैच खेलते हैं।

|  |
| --- |
|  |

सन्दर्भ
-------

1. 1 2  Nylin, p. 47.
2. 1 2  Jönsson, p. 9.
3. ↑  Jönsson, p. 10.
4. ↑  Jönsson, pp. 11–13.
5. ↑  Jönsson, Ingemar (2003). "IFK Göteborg: 1977–89" (स्वीडिश में). IFK Göteborg. मूल से 19 मार्च 2012 को पुरालेखित. अभिगमन तिथि 13 जुलाई 2007.
6. ↑  Nylin, p. 50.
7. ↑  Cresswell, Peterjon (2003). "Magazine: Gothenburg". UEFA. मूल से 23 जून 2007 को पुरालेखित. अभिगमन तिथि 20 जून 2007.
8. ↑  CEFOS/SOM-Institutet (27 अप्रैल 2004). "Svenska fotbollssupportrar". Göteborg University. Cite journal requires `|journal=` (मदद)
9. ↑  Jönsson, p. 19.
10. ↑  "संग्रहीत प्रति". मूल से 10 सितंबर 2014 को पुरालेखित. अभिगमन तिथि 14 नवंबर 2013.

बाहरी कड़ियाँ
-------------

* आधिकारिक वेबसाइट
लेफ्टिनेंट कर्नल **आई जे एस बुटालिया**, महावीर चक्र, का जन्म 12 फरवरी 1911 को हुआ था। श्री इकबाल सिंह के पुत्र लेफ्टिनेंट कर्नल आई जे एस बुटालिया को 31 जनवरी 1937 को डोगरा रेजिमेंट में नियुक्त किया गया था। 1948 में शहीद होने से पूर्व तक इन्होंने ने लगभग 11 साल की सेवा कर ली थी और एक प्रतिबद्ध सैनिक और एक अच्छे अधिकारी के रूप में विकसित हुए थे। 4 डोगरा बटालियन के पहले कमांडिंग ऑफिसर के रूप में पदभार संभालने से पहले, उन्होंने विभिन्न इलाकों और कामकाजी परिस्थितियों के साथ विभिन्न परिचालन क्षेत्रों में सेवा की थी।

### कलाल (जम्मू और कश्मीर) की लड़ाई : 22 फरवरी 1948

फरवरी 1948 के दौरान 4 डोगरा जिसे "चार सतारा" के रूप में भी जाना जाता है, को जम्मू और कश्मीर में हमला करने वाले पाकिस्तानी आक्रमणकारियों से लड़ने के लिए तैनात किया गया था। बटालियन ने कलाल, चाव, झांगर और बरवाली रिज की लड़ाई में महत्वपूर्ण भूमिका निभाई। लेफ्टिनेंट कर्नल बुटालिया ने कलाल के युद्ध में एक वीर सैनिक और सैन्य नायक के रूप में अपनी भूमिका निभाई। 22 फरवरी 1948 की लेफ्टिनेंट कर्नल बुटालिया को 19 (आई) इन्फैंट्री ब्रिगेड को बिना किसी तोपखाने के समर्थन के वापस लेने का काम सौंपा गया था।

लेफ्टिनेंट कर्नल बुटालिया ने अपने सैनिकों को 1 कुमाऊं बटालियन को सही फ्लैंक सुरक्षा प्रदान करने के लिए तैनात किया, जो कलाल गांव के लिए आगे बढ़ रही थी। वह खुद पैदल सेना बटालियन के दो पिकेटों की वापसी की निगरानी कर रहे थे। लड़ाई के दौरान लेफ्टिनेंट कर्नल बुटालिया भारी गोलीबारी से गंभीर रूप से घायल हो गए, उनके बाएं हाथ को पूरी तरह से उड़ा दिया गया था। बाद में उन्होंने दम तोड़ दिया और शहीद हो गए।

### सम्मान

लेफ्टिनेंट कर्नल आई जे एस बुटालिया एक वीर अधिकारी थे, जिन्होंने राष्ट्र की सेवा में अपना जीवन लगा दिया। उन्हें उनके साहसपूर्ण नेतृत्व और सर्वोच्च बलिदान के लिए मरणोपरांत देश का दूसरा सर्वोच्च वीरता पुरस्कार "महावीर चक्र" से सम्मानित किया गया।

| * दे
* वा
* सं
महावीर चक्र से सम्मानित लोग |
| --- |
| प्राप्तकर्ता | 
* राजेन्द्र सिंह (महावीर चक्र सम्मानित)
* यदुनाथ सिंह
* पद्मपाणि आचार्य
* राजेश सिंह अधिकारी
* ज़ोरावर चन्द बख्शी
* रमेश सखाराम बेनेगल
* विजय रतन चौधरी
* अज्मादा बी देवैया
* राम चंदर
* रंजीत सिंह दयाल
* एयर मार्शल एम एम इंजीनियर
* संतोष कुमार गुप्ता
* इंद्रजीत सिंह गिल
* स्वरूप कृष्ण कौल
* दिगेंद्र कुमार
* महेंद्र नाथ मुल्ला
* अनुज नय्यर
* न्यिकाजकाउओ कांगुरुस
* कीशिंग क्लिफर्ड नोंग्रम
* कुलवंत सिंह पन्नू
* तापेश्वर नारायण रैना
* राम उगवरा पांडे
* दीवान रंजीत राय
* हनूत सिंह राठौड़
* किशन सिंह राठौड़
* जसवंत सिंह रावत
* भवानी सिंह
* खेम करण सिंह
* नंद सिंह
* सीसपाल सिंह
* राजिंदर सिंह स्पैरो
* शेर जंग थापा
* आसाराम त्यागी
* मोहम्‍मद उस्मान
* अरुण श्रीधर वैद्य
* सोनम वांगचुक

 |
**अशर टेरी रेमंड ४** (अंग्रेज़ी: Usher Terry Raymond IV, जन्म 14 अक्टूबर 1978) जो अपने नाम **अशर** से विख्यात है, एक अमेरिकी गायक, गीतकार, नर्तक व अभिनेता है। उन्हें प्रसिद्धी १९९० में अपने दूसरे अल्बम *माई वे* की रिलीज़ के साथ मिली जिसमें उनका पहला *बिलबोर्ड* हॉट १०० का प्रथम क्रमांक का गीत "नाइस एंड स्लो" शामिल था। अल्बम को ६ बार का प्लैटिनम प्रमाणपत्र दिया गया है। इसके बाद के अल्बम *८७०१* ने *बिलबोर्ड* हॉट १०० के प्रथम क्रमांक के गीत "यु रिमाइंड मी" और "यु गोट ईट बैड" दिए. इस अल्बम को ४ बार प्लैटिनम प्रमाणपत्र मिला है।

अशर का २००४ का अल्बम *कन्फेशंस* डायमण्ड प्रमाणपत्र का हकदार रहा और इसकी अमेरिका में १ करोड़ प्रतियाँ बिकी। *कन्फेशंस* के नाम पहले सप्ताह में किसी आर और बी कलाकार के सर्वाधिक बिक्री होने का कीर्तिमान है। इसमें चार *बिलबोर्ड* के प्रथम क्रमांक के गीत शामिल थे: "याह!", "बर्न"म् "कन्फेशंस पार्ट II" और "माई बू"। अशर के २००८ के अल्बम *हेयर आई स्टैंड* की विश्वभर में ५० लाख प्रतियाँ बिकी और इसका गीत "लव इन क्लब" *बिलबोर्ड* हॉट १०० के प्रथम क्रमांक पर रहा।

सन्दर्भ
-------

1. 1 2  "Recording Industry Association of America". RIAA. मूल से 17 अक्तूबर 2015 को पुरालेखित. अभिगमन तिथि 2011-11-25.
2. ↑  By Joe D'Angelo, with additional reporting by Shaheem Reid (March 31, 2004). "Usher Makes Record-Breaking Debut Atop Albums Chart – Music, Celebrity, Artist News". MTV. मूल से 15 जुलाई 2010 को पुरालेखित. अभिगमन तिथि September 19, 2010.
3. ↑  "Usher | Q102". Wkrq.com. मूल से 11 मार्च 2012 को पुरालेखित. अभिगमन तिथि September 19, 2010.

बाहरी कड़ियाँ
-------------

इंटरनेट मूवी डेटाबेस पर अशर


|  |  |
| --- | --- |
|  | ये हिप हॉप गायक लेख अपनी प्रारम्भिक अवस्था में है, यानि कि एक स्टब है। आप इसे बढाकर विकिपीडिया की मदद कर सकते है ।  |
**आज जाने की ज़िद ना करो** एक मशहूर नज़्म है जिसे पाकिस्तानी कवि फ़य्याज़ हाशमी द्वारा लिखा गया है। इस नज़्म की धुन पाकिस्तान के प्रसिद्ध रचयिता सोहैल राणा द्वारा रचित है। इसे प्राचीन गायक हबीब वलि मोहम्मद द्वारा लोकप्रिय बनाया गया जिन्होंने एक पार्श्व गायक के रूप में पाकिस्तानी फिल्म *बादल और बिजली* (१९७३) में यह गीत गाया था। इसके पश्चात मशहूर ग़ज़ल गायिका फरिदा खानुम उनके टेलिविज़न प्रदर्शन और सार्वजनिक संगीत समारोह में भी यह गीत गाया करती थीं। फरिदा खानुम द्वारा यह गीत राग यमन कल्याण में गाया गया था।

यह गीत अनेक कलाकारों द्वारा गाया गया है। आशा भोंसले ने लव सुप्रीम (२००६) एल्बम में यह गीत गाया है। गोल्डन लॉयन का खिताब जीत चुकी मीरा नायर की मानसून वैडिंग (2001 फ़िल्म) के एक दृश्य में पार्श्व संगीत के रूप में इस गीत का उपयोग किया गया है। हबीब वलि मोहम्मद के इस गीत का रुपांतर भी अत्यन्त लोकप्रिय है।यह शंकर टकर की ऑनलाइन संगीत शृंखला 'द श्रुति बॉक्स' का भी एक भाग है जिसे रोहिणी रावदा द्वारा गाया गया है।ए॰ आर॰ रहमान ने इस गीत को एम.टी.वी अनप्लग्ड सीज़न-२ में प्रदर्शित किया था।

२०१५ में यह गीत कोक स्टूडियो पाकिस्तान के लिये पकिस्तानी बैण्ड 'स्ट्रिंग्स' द्वारा बनाया गया और संगीत से लम्बे अन्तराल के बाद फरिदा खानुम ने कोक स्टूडियो के आठवे सीज़न के आखिरी प्रकरण में यह गीत फिर से गाया।

अरिजीत सिंह ने टेलिविज़न धारावाहिक नामकरण (अगस्त २०१६) के लिये यह गीत फिर से बनाया जिसे स्टार प्लस चैनल पर प्रसारित किया जाता है।

यह गीत प्रीतम द्वारा २०१६ की फिल्म ऐ दिल है मुश्किल के लिये फिर से बनाया गया जिसे शिल्पा राव द्वारा गाया गया है।

टिप्पणियां
----------

1. ↑  "When mood and melody merged". *The Hindu newspaper*. Chennai, India. 2006-11-13. मूल से 20 जुलाई 2014 को पुरालेखित. अभिगमन तिथि 17 जून 2018. Retrieved 31 October 2016
2. ↑  "संग्रहीत प्रति". मूल से 23 जून 2018 को पुरालेखित. अभिगमन तिथि 17 जून 2018.
3. ↑  "संग्रहीत प्रति". मूल से 11 जून 2018 को पुरालेखित. अभिगमन तिथि 18 जून 2018.
4. ↑  "संग्रहीत प्रति". मूल से 16 मार्च 2016 को पुरालेखित. अभिगमन तिथि 18 जून 2018.
5. ↑  "संग्रहीत प्रति". मूल से 18 जून 2018 को पुरालेखित. अभिगमन तिथि 18 जून 2018.
6. ↑  Aaj Jaane Ki Zid Na Karo
7. ↑  "संग्रहीत प्रति". मूल से 18 जून 2018 को पुरालेखित. अभिगमन तिथि 18 जून 2018.
8. ↑  "संग्रहीत प्रति". मूल से 18 जून 2018 को पुरालेखित. अभिगमन तिथि 18 जून 2018.
9. ↑  "संग्रहीत प्रति". मूल से 18 जून 2018 को पुरालेखित. अभिगमन तिथि 18 जून 2018.

बाहरी कड़ियाँ
-------------

* आज जाने की ज़िद ना करो गीत के बोल
* फरिदा खानुम, कोक स्टूडियो 2015
**आत्मानन्द** शांकर-मतानुयायी अद्वैतवादी आचार्य थे। इनका समय चौदहवीं शताब्दी ईस्वी है। इन्होंने ऋग्वेद के 'अस्यवामीय सूक्त' पर भाष्य लिखा है।

परिचय
-----

केवल एक सूक्त पर भाष्य-रचना में ही इन्होंने लगभग सत्तर ग्रंथों का प्रमाण दिया है। इनके भाष्य में उद्धृत ग्रंथकारों में स्कन्दस्वामी, भट्ट भास्कर आदि का नाम मिलता है। परंतु सायण का नाम नहीं मिलता। इसलिए इन्हें सायण से पहले का का भाष्यकार माना गया है। इनके द्वारा उद्धृत लेखकों में मिताक्षरा के रचयिता विज्ञानेश्वर (1070 से 1100 ई) तथा स्मृति चन्द्रिका के रचयिता देवण भट्ट (13वीं शताब्दी) के नाम होने से इनका समय चौदहवीं शताब्दी ईस्वी माना गया है। अपने भाष्य के संबंध में उन्होंने स्वयं लिखा है कि स्कन्दस्वामी आदि का भाष्य यज्ञपरक है; निरुक्त अधिदेव परक है; परंतु यह भाष्य अध्यात्म-विषयक है। फिर भी मूल रहित नहीं है। इसका मूल विष्णुधर्मोत्तर है।

इन्हें भी देखें
---------------

* ऋग्भाष्य-पदार्थ-कोष

सन्दर्भ
-------

1. ↑  संस्कृत वाङ्मय कोश, प्रथम खण्ड, संपादक- डॉ॰ श्रीधर भास्कर वर्णेकर, लोकभारती प्रकाशन, इलाहाबाद, तृतीय संस्करण-2010, पृष्ठ-277.
2. ↑  वैदिक साहित्य और संस्कृति, आचार्य बलदेव उपाध्याय, शारदा संस्थान, वाराणसी, पुनर्मुद्रित संस्करण-2006, पृष्ठ-52.

बाहरी कड़ियाँ
-------------
अरुणा कुमारी गैला
**अरुणा कुमारी गैला** (जन्म १ अगस्त १९४४) पूर्व भारतीय संसदीय, सामाजिक कार्यकर्ता पुतीरी राजगोपाल नायडू की बेटी है। वह आंध्र प्रदेश सरकार, भारत में भूविज्ञान और खान मंत्री थे और चंद्रगरी उम्मीदवार के लिए विधायक थे।८ मार्च २०१४ को, वह तेलुगू देशम पार्टी में शामिल हुई।

अरुणा कुमारी की शादी अमरा राजा ग्रुप ऑफ कंपनीज के एक उद्योगपति और संस्थापक डॉ रामचंद्र नायडू गैला से हुई है। उन्होंने बी.एस. की है लेक व्यू कॉलेज से कम्प्यूटर साइंस में। उन्होंने क्रिसलर कॉरपोरेशन के लिए कम्प्यूटर प्रोग्रामर और मैनेजमेंट इंफॉर्मेशन सिस्टम्स के डिपार्टमेंटल हेड के रूप में बिक्री डिवीजन में काम किया। उनके राजनीतिक जीवन में उनके पूर्व भूमिका में आंध्र प्रदेश महिला कांग्रेस के अध्यक्ष और प्रदेश कांग्रेस समिति के महासचिव शामिल हैं। वह १९८९ से १९९४, १९९९ से २०१४ तक चंद्रागिरि निर्वाचन क्षेत्र के लिए आमदार थे और आंध्र प्रदेश के मुख्य मंत्री के पहले कार्यकाल में स्वास्थ्य शिक्षा और बीमा मंत्री थे। अरुणा कुमारी ने तेलुगू में कई उपन्यास लिखे।

सन्दर्भ
-------

1. ↑  "Profile - Smt Aruna Kumari". Andhra Pradesh Govt. मूल से 2 फ़रवरी 2009 को पुरालेखित. अभिगमन तिथि 2009-07-13.
2. ↑  "AP Assembly election results". Indian-Elections.com. पपृ॰ row 148. मूल से 20 मई 2009 को पुरालेखित. अभिगमन तिथि 2009-07-13.
3. ↑  "Former Congress Minister Aruna Kumari Galla joins TDP with her Son". *IANS*. news.biharprabha.com. मूल से 15 मार्च 2014 को पुरालेखित. अभिगमन तिथि 8 March 2014.
4. ↑  "Amara Raja Batteries Limited". *amararaja.co.in*. मूल से 3 जून 2017 को पुरालेखित. अभिगमन तिथि 22 मार्च 2017.
5. ↑  *Open Heart With RK - AP TDP Minister Galla Aruna Kumari - Full Episode*. *YouTube*. 11 December 2011.
कृपया भ्रमित न हों और इसे आईफ़ोन एसई (प्रथम) अथवा आईफ़ोन एसई (द्वितीय) से भिन्न समझें।
तीसरी पीढ़ी का **आईफ़ोन एसई** (जिसे **आईफ़ोन एसई 3** या **आईफ़ोन एसई 2022** के नाम से भी जाना जाता है) एपल द्वारा डिज़ाइन और विकसित किया गया एक स्मार्टफोन है। यह आईफोन 13/13 मिनी और आईफोन 13 प्रो/13 प्रो मैक्स मॉडल के साथ आईफोन की 15वीं पीढ़ी का हिस्सा है। एपल ने 8 मार्च, 2022 को तीसरी पीढ़ी के आईफ़ोन एसई की घोषणा की, जिसने द्वितीय पीढ़ी के आईफ़ोन एसई को सफल बनाया। प्री-ऑर्डर 11 मार्च, 2022 को शुरू हुए, और फोन को बाद में 18 मार्च, 2022 को जारी किया गया। इसे $429 अमेरिकी डॉलर की शुरुआती कीमत के साथ जारी किया गया था, जो इसके पूर्ववर्ती की तुलना में $30 की वृद्धि थी।

तृतीय पीढ़ी का मॉडल आईफोन 13 लाइनअप से चयनित आंतरिक हार्डवेयर घटकों को साझा करते हुए अपने पूर्ववर्ती के आयामों और फॉर्म फैक्टर को साझा करता है, जिसमें ए15 बायोनिक सिस्टम-ऑन-चिप भी शामिल है।

इतिहास
------

आईफ़ोन एसई (तृतीय) की अफवाहें 25 अक्टूबर, 2021 को उपजी थीं।

आईफ़ोन एसई (तृतीय) की घोषणा 8 मार्च, 2022 को एक एपल इवेंट के हिस्से के रूप में की गई थी।

संदर्भ
------

1. 1 2  "Apple Event - March 8, 2022". Apple, Inc. March 8, 2022.
2. ↑  Cipriani, Jason (2022-03-07). "iPhone SE 5G (2022): Release date, features, and rumors". *ZDNet*. Red Ventures.
3. ↑  Price, David (2022-03-08). "Apple launches new iPhone SE for 2022!". *Mac World*.
4. ↑  Murphy Kelly, Samantha; Thorbecke, Catherine; Duffy, Clare (2022-03-08). "New iPhone SE is Apple's first budget 5G smartphone". *CNN* (अंग्रेज़ी में). अभिगमन तिथि 2022-03-20.
5. ↑  Clover, Juli (October 25, 2021). "Display Analyst: 4.7-Inch 5G 'iPhone SE Plus' Coming in 2022, iPhone SE 3 With Larger Display Planned for 2024". *MacRumors*.

बाहरी संबंध
-----------

* आधिकारिक जालस्थल
**आईबीपी कंपनी लिमिटेड**, भारत सरकार के स्वामित्व वाली एक सार्वजनिक क्षेत्र की तेल कंपनी थी, जिसे 2007 में इंडियन ऑयल कॉर्पोरेशन लिमिटेड के साथ एकीकृत कर दिया गया।

इतिहास
------

1909 में एक  ब्रिटिश व्यापारिक समूह, 'स्टील ब्रदर्स एंड कंपनी' ने अविभाजित ब्रिटिश भारत के बर्मा (अब म्यांमार) के शहर रंगून (यांगून) में एक तेल रिफाइनरी स्थापित करने के उद्देश्य से **इंडो बर्मा पेट्रोलियम कंपनी लिमिटेड** नाम की कंपनी का गठन किया था। इसे एक संयुक्त स्टॉक कंपनी के रूप में गठित किया गया था और इसका मुख्यालय म्यांमार के रंगून में था।

1942 में, द्वितीय विश्वयुद्ध के दौरान ब्रिटिश सरकार ने कंपनी के मुख्यालय को र्ंगून से कलकत्ता में स्थानांतरित कर दिया और अपने सैनिकों से कंपनी की र्ंगून स्थित कंपनी की एकमात्र रिफाइनरी और इसके तेल क्षेत्रों को नष्ट करवा दिया ताकि जापानी सेना रिफाइनरी में उपलब्ध ईंधन तक न पहुंच सकें।

1974 में इंडो बर्मा पेट्रोलियम को पेट्रोलियम और प्राकृतिक गैस मंत्रालय के तहत एक सार्वजनिक क्षेत्र की तेल कंपनी बना दिया गया। 1983 में इंडो बर्मा पेट्रोलियम कंपनी का नाम बदलकर आईबीपी कंपनी लिमिटेड कर दिया गया।

इंडियन ऑयल ने वर्ष 2002 में आईबीपी का अधिग्रहण किया था। केंद्रीय कंपनी मामलों के मंत्रालय ने 30 अप्रैल को समामेलन की योजना को अपनी अंतिम मंजूरी दे दी, जिसके बाद 2 मई 2007 को आईबीपी कंपनी लिमिटेड का आधिकारिक विलय इंडियन ऑयल कॉर्पोरेशन लिमिटेड (आईओसी) में हो गया। योजना के अनुसार, आईबीपी के शेयरधारकों को आईबीपी के प्रत्येक 100 शेयरों के बदले इंडियन ऑयल के 110 शेयर दिए गए।

सन्दर्भ
-------

1. ↑
2. ↑
3. ↑  "संग्रहीत प्रति". मूल से 21 जुलाई 2021 को पुरालेखित. अभिगमन तिथि 21 जुलाई 2021.
**आगम** एक प्रकार का भाषायी परिवर्तन है। इसका संबंध मुख्य रूप से ध्वनिपरिवर्तन से है। व्याकरण की आवश्यकता के बिना जब किसी शब्द में कोई ध्वनि बढ़ जाती है तब उसे आगम कहा जाता है। यह एक प्रकार की भाषायी वृद्धि है। उदाहरणार्थ "नाज' शब्द के आगे "अ'-ध्वनि जोड़कर "अनाज' शब्द बनाया जाता है। वास्तव में यहाँ व्याकरण की दृष्टि से "अ'-की कोई आवश्यकता नहीं है क्योंकि "नाज' एवं "अनाज' शब्दों की व्याकरणात्मक स्थिति में कोई अंतर नहीं है। इसलिए "अनाज' में "अ' स्वर का आगम समझा जाएगा।

आगम तीन प्रकार का होता है:

* (१) स्वरागम, जिसमें स्वर की वृद्धि होती है।

* (२) व्यंजनागम, जिसमें व्यंजन की वृद्धि होती है।

* (३) अक्षरागम, जिसमें स्वर सहित व्यंजन की वृद्धि होती है।

आगम शब्द की तीन स्थितियों में हो सकता है:

* (१) शब्द के आरंभ में, अर्थात्‌ आदि आगम।

* (२) शब्द के मध्य में, अर्थात्‌ मध्य आगम।

* (३) शब्द के अंत में, अर्थात्‌ अंत आगम।

नीचे हर प्रकार के आगम के उदाहरण दिए जा रहे हैं

स्वरागम
१. आदि आगम (अ+नाज=अनाज)।

२. मध्य आगम (कर्म+अ=करम)।

३. अंत आगम (दवा+ई=दवाई)।

व्यंजनागम
१. आदि आगम (ह+आेंठ=होंठ)।

२. मध्य आगम (शाप+र्‌-=श्राप)।

३. अंत आगम (भौं+ह=भौंह)।

अक्षरागम
१. आदि आगम (घुँ+गुंजा=घुंगुची)।

२. मध्य आगम (ख+अर्‌+ल=खरल)।

३. अंत आगम (आंक+ड़ा=आँकड़ा)।

सन्दर्भ
-------

1. ↑  आधुनिक भाषा विज्ञान (पृष्ठ ४२) Archived 2014-05-30 at the Wayback Machine (गूगल पुस्तक)

बाहरी कड़ियाँ
-------------

* ध्वनि परिवर्तन की दिशाएँ[*मृत कड़ियाँ*]
**आईसीसी ईएपी क्रिकेट ट्रॉफी** क्रिकेट पूर्व एशिया प्रशांत क्षेत्र में खेलने वाले देशों को एक दूसरे के खिलाफ प्रतिस्पर्धा करने के लिए अवसर उपलब्ध कराने के आईसीसी विश्व क्रिकेट लीग के एक क्षेत्रीय प्रभाग है। यह भी विश्व क्रिकेट लीग में प्रवेश के लिए क्षेत्रीय क्वालीफायर के रूप में कार्य करता है।

प्रतियोगिता
-----------

### लिस्ट ए

मुख्य लेख: आईसीसी ईएपी क्रिकेट ट्रॉफी (वनडे)
आईसीसी ईएपी क्रिकेट ट्रॉफी (वनडे) आईसीसी ईएपी क्रिकेट ट्रॉफी के सीमित ओवरों के क्रिकेट स्वरूप है।

ट्वेंटी-20
----------

### 2009

यह पहली बार है कि टी-20 खेल ईएपी ट्रॉफी में खेला गया था। मैच 17-18 सितम्बर से आयोजित की गई आठ टीमों के साथ चार के दो समूहों जिसमें प्रत्येक टीम खेला अन्य तीन भागों में विभाजित किया जा रहा। प्ले ऑफ ग्रुप चरण से अंतिम स्टैंडिंग पर आधारित थे। अंतिम पापुआ न्यू गिनी और फिजी और **पापुआ न्यू गिनी** के बीच था आराम से जीत हासिल की।

| पद | टीम |
| --- | --- |
| 1 |  पापुआ न्यू गिनी |
| 2 |  फ़िजी |
| 3 |  समोआ |
| 4 |  जापान |
| 5 |  वनुआटु |
| 6 |  कुक द्वीपसमूह |
| 7 |  टोंगा |
| 8 |  इंडोनेशिया |

### 2011

डिवीजन दो
2011 ईएपी ट्रॉफी के डिवीजन दो एपिया में आयोजित किया गया था, 2-8 अप्रैल से समोआ।टूर्नामेंट एक टी-20 प्रतियोगिता थी। पांच मैचों प्रत्येक का एक राउंड रोबिन ग्रुप चरण के बाद, समोआ आसानी से फाइनल में फिलीपींस को हराया, डिवीजन एक के लिए टूर्नामेंट जीतने और संवर्धन।

डिवीजन वन
2011 ईएपी ट्रॉफी के डिवीजन एक 2012 आईसीसी विश्व ट्वेंटी-20 क्वालीफायर, 2012 आईसीसी विश्व ट्वेंटी-20 के लिए अंतिम योग्यता टूर्नामेंट के लिए प्रगति के कारण जुलाई में पापुआ न्यू गिनी में आयोजित होने वाले विजेता के साथ, कारण है कि श्रीलंका में आयोजित होने की वजह।

टूर्नामेंट परिणाम
-----------------

| साल | विजेता | उपविजेता | तीसरा स्थान | चौथा स्थान | पांचवें स्थान |
| --- | --- | --- | --- | --- | --- |
| 2009 |  पापुआ न्यू गिनी |  फ़िजी |  समोआ |  जापान |  वनुआटु |

| साल | डिवीजन वन | डिवीजन दो |
| --- | --- | --- |
| विजेता | उपविजेता | विजेता | उपविजेता |
| 2011 |  पापुआ न्यू गिनी |  वनुआटु |  समोआ |  फ़िलीपीन्स |

| साल | विजेता | उपविजेता | तीसरा स्थान | चौथा स्थान | पांचवें स्थान | छठे स्थान | सातवें स्थान | आठवें स्थान |
| --- | --- | --- | --- | --- | --- | --- | --- | --- |
| 2013 |  पापुआ न्यू गिनी |  वनुआटु |  फ़िजी |  समोआ |  जापान |  कुक द्वीपसमूह |  इंडोनेशिया |  |
| 2014 |  पापुआ न्यू गिनी |  वनुआटु |  फ़िजी |  समोआ |  फ़िलीपीन्स |  जापान |  इंडोनेशिया |  कुक द्वीपसमूह |

सन्दर्भ
-------

1. 1 2  "आईसीसी, 24 मई 2011 को एक्सेस किया" (PDF). मूल (PDF) से 8 अक्तूबर 2011 को पुरालेखित. अभिगमन तिथि 12 नवंबर 2016.
**इंदिरा कोल** (Indira Col) काराकोरम पर्वतमाला की सियाचिन मुज़ताग़ उपश्रेणी के इंदिरा कटक (इंदिरा रिज) में स्थित एक कोल (यानि कटक में बना हुआ पहाड़ी दर्रा) है। यह सिआ कांगरी से 3 किमी पश्चिम में है, जो भारत, पाकिस्तान व चीन द्वारा प्रशासित क्षेत्रों के त्रिबिन्दु पर स्थित है। इंदिरा कोल दक्षिण में सियाचिन हिमानी (ग्लेशियर) और उत्तर में उरदोक हिमानी के बीच का सबसे निचला स्थान है, और सिन्धु नदी घाटी तथा तारिम द्रोणी के बीच के जलसम्भर में स्थित है। यहाँ से आसानी से उरदोक हिमानी पर उतरा नहीं जा सकता क्योंकि वह ढलान बहुत तीखी है।

ज्ञात है कि भारत का सबसे पूर्वी बिंदु किबिथू, सबसे पश्चिमी बिंदु कच्छ में सर क्रीक (गुहर मोती के पास),सबसे उत्तरी बिंदु इंदिरा कोल और सबसे दक्षिणी बिंदु इंदिरा प्वाइंट है. मुख्य भूमि का सबसे दक्षिणी बिंदु कन्याकुमारी के पास "केप कोमोरिन" है.

इंदिरा कोल, सियाचिन ग्लेशियर और उरडोक ग्लेशियर के बीच एक उच्च बिंदु है. यह पूर्वी कराकोरम रेंज में स्थित है. दरअसल इंदिरा कॉल नाम के दो बिंदु हैं जिनमे एक का नाम है इंदिरा कोल ईस्ट और दूसरा है इंदिरा कोल वेस्ट.

east west indira coL

इंदिरा कोल के बारे में कुछ रोचक तथ्य इस प्रकार हैं;

1. भारत का उत्तरी बिंदु इंदिरा कोल 5,764 मीटर (18,911 फीट) की ऊँचाई पर कराकोरम रेंज के सियाचिन मुजताघ में स्थित है. यह वह बिंदु है जहाँ पर भारत, पाकिस्तान और चीन की सीमायें आस पास हैं.

2. इंदिरा कोल का भारत की पूर्व प्रधानमन्त्री इंदिरा गाँधी से कोई सम्बन्ध नहीं है. पूर्वी इंदिरा कोल बिंदु का नाम देवी लक्ष्मी के नामों में से एक के नाम पर "बुल्क वर्कमैन" ने 1912 में रखा था.

3. कर्नल नरेंद्र "बुल" कुमार 1981 में पश्चिमी इंदिरा कोल पर पहुंचे थे जबकि हरीश कपाडिया इसी कोल पर 1998 पहुंचे थे.

4. कोल के दक्षिण में स्थित जमीन पर पाकिस्तान और भारत दोनों देश अपना दावा करते हैं लेकिन यह सिर्फ भारत का है

```
लेकिन इस क्षेत्र पर भारत का नियंत्रण है. इंदिरा कोल के उत्तर में भूमि ट्रांस-कराकोरम ट्रैक्ट का हिस्सा है, जिस पर 1963 के सीमा समझौते के अंतर्गत पाकिस्तान और चीन के बीच समझौता हुआ था. इस क्षेत्र पर चीन का कब्ज़ा है लेकिन इस जमीन पर भारत भी अपना कज्बा मानता है.
```

5. भारत के सबसे उत्तरी बिंदु (इंदिरा कोल) और सबसे दक्षिणी बिंदु (कन्याकुमारी) के बीच की दूरी 3,065 किमी. है.

इन्हें भी देखें
===============

* सियाचिन मुज़ताग़
* सियाचिन हिमानी
* कर्नल नरेंद्र कुमार
* भारत के चरम बिंदुओं की सूची

सन्दर्भ
-------

1. 1 2  India is in *de facto* control of this region of Kashmir; the Indian claim is disputed by Pakistan. See e.g. *The Future of Kashmir Archived 2017-06-14 at the Wayback Machine* on the BBC website.
2. ↑  "भारत के सबसे उत्तरी बिंदु इंदिरा कोल के बारे में तथ्य".
3. ↑  Kapadia, Harish (1998). "On the Siachen Glacier, Part 4". Indian Mountaineering Federation. मूल से 26 जुलाई 2011 को पुरालेखित. अभिगमन तिथि 2010-08-23.
**आयल्सबरी** दक्षिण पूर्व इंग्लैंड के बकिंघमशायर का काउंटी शहर है। यह रोनाल्ड डाहल चिल्ड्रन गैलरी और वाटरसाइड थियेटर का घर है। शहर को पैरालंपिक खेलों के आध्यात्मिक पालने के रूप में मान्यता प्राप्त है। यह मध्य बकिंघमशायर में है, हाई वायकोम्बे और मिल्टन कीन्स के बीच में है। आयल्सबरी को 2017 में गार्डन टाउन का दर्जा दिया गया था। शहर के लिए आवास लक्ष्य 2033 तक 16,000 घरों के निर्माण के लिए निर्धारित है।

इतिहास
------

शहर का नाम पुरानी अंग्रेज़ी मूल का है। इसका पहला दर्ज नाम एग्लेसबर्ग का अर्थ "एगेल का किला" माना जाता है, [उद्धरण वांछित] हालांकि एगेल कौन दर्ज नहीं किया गया था। [उद्धरण वांछित] यह भी संभव है कि एग्लेस-बुर्ह, निपटान का सैक्सन नाम, का अर्थ है "चर्च-बर्ग", वेल्श शब्द एग्ल्विस से जिसका अर्थ है "एक चर्च" (<लैटिन एक्लेसिया)।

1985 में शहर के केंद्र में उत्खनन में एक लौह युग का पहाड़ी किला पाया गया जो 4 वीं शताब्दी ईसा पूर्व की शुरुआत का था। आयल्सबरी प्राचीन ब्रितानियों के गढ़ों में से एक था, जिनसे इसे वर्ष 571 में वेस्ट सैक्सन के राजा, सेवलिन के भाई कटवुल्फ़ द्वारा लिया गया था; और उसके पास एक किला या महल था "कुछ महत्त्व का, जिस परिस्थिति से शायद यह सैक्सन पदवी प्राप्त करता है"।

आयल्सबरी एंग्लो-सैक्सन काल में एक प्रमुख बाजार शहर था, सेंट ओस्गिथ का दफन स्थान, जिसका तीर्थ तीर्थयात्रियों को आकर्षित करता था। सेंट मैरी के प्रारंभिक अंग्रेजी पैरिश चर्च (जिसमें बाद में कई परिवर्धन हैं) के नीचे एक तहखाना है। एक बार एंग्लो-सैक्सन माना जाता था, अब इसे ऊपर के मध्ययुगीन चैपल के समान अवधि के रूप में मान्यता दी गई है। डोम्सडे बुक, 1086 में मनोर। यहां कुछ भूमि विलियम द कॉन्करर द्वारा नागरिकों को इस कार्यकाल पर दी गई थी कि मालिकों को सम्राट के बिस्तर के लिए पुआल, उनके कक्ष के लिए मीठी जड़ी-बूटियाँ और दो हरी हंस और उनकी मेज के लिए तीन ईल प्रदान करनी चाहिए। उन्हें आयल्सबरी का दौरा करना चाहिए।

सन्दर्भ
-------


1. ↑  Porter, Darwin; Prince, Danforth (1997). *Frommer's इंग्लैंड $60 प्रति दिन* (अंग्रेज़ी में). Wiley. पृ॰ 234. आई॰ऍस॰बी॰ऍन॰ 9780028616513.
2. ↑  "आयल्सबरी". *Visit South East England*. अभिगमन तिथि 18 February 2018.
3. ↑  "आंदोलन का इतिहास". *Paralympics*. The IPC. अभिगमन तिथि 18 February 2018.
4. ↑  Vale of Aylesbury Local Plan
5. 1 2  Guest, Edwin (1971). *Origines Celticae (a Fragment) and Other Contributions to the History of Britain, Volume 1* (Reprint संस्करण). Ardent Media. पृ॰ 170. आई॰ऍस॰बी॰ऍन॰ 9780804612234. अभिगमन तिथि 30 June 2019.
6. 1 2  Samuel Lewis (1848). "आयल्सबरी". *A Topographical Dictionary of England*. Institute of Historical Research. अभिगमन तिथि 11 December 2012.
**आईसीएलईआई - स्थिरता के लिए स्थानीय सरकारें (या केवल आईसीएलईआई)** एक अंतरराष्ट्रीय गैर-सरकारी संगठन है जो संधारणीय विकास को बढ़ावा देता है। आईसीएलईआई स्थिरता के उद्देश्यों को पूरा करने के लिए स्थानीय सरकारों को तकनीकी परामर्श प्रदान करता है।

1990 में स्थापित और पूर्व में स्थानीय पर्यावरण पहल के लिए अंतर्राष्ट्रीय परिषद के रूप में जाना जाता था, संयुक्त राष्ट्र की स्थापना तब हुई जब 43 देशों की 200 से अधिक स्थानीय सरकारों ने अपने उद्घाटन सम्मेलन में, संयुक्त राष्ट्र में एक सतत भविष्य के लिए स्थानीय सरकारों की विश्व कांग्रेस, बुलाई। सितंबर 1990 में न्यूयॉर्क में सभा हुई थी।

2020 तक, 126 देशों में 1,750 से अधिक शहर, कस्बे, काउंटी और उनके संघ आईसीएलईआई नेटवर्क का हिस्सा हैं।

2021 तक, आईसीएलईआई के दुनिया भर में 20 से अधिक कार्यालय हैं।

सन्दर्भ
-------

1. ↑  "ICLEI - Local Governments for Sustainability .:. Sustainable Development Knowledge Platform". *sustainabledevelopment.un.org*. मूल से 2018-07-28 को पुरालेखित. अभिगमन तिथि 2014-04-22.
2. ↑  "LOWCAP > ICLEI". *www.lowcap.eu*. मूल से 3 सितंबर 2017 को पुरालेखित. अभिगमन तिथि 19 अक्तूबर 2022.
3. ↑  "ICLEI - About". *www.iclei.org*. मूल से 2018-07-06 को पुरालेखित. अभिगमन तिथि 2020-02-14.

बाहरी कड़ियाँ
-------------

|  |  |
| --- | --- |
|  | **ICLEI** से संबंधित मीडिया विकिमीडिया कॉमंस पर उपलब्ध है।  |

* आधिकारिक जालस्थल
आदिल मन्सूरी, अहमदाबाद, २००५ 
**आदिल मन्सूरी** (18 मई 1936 - 6 नवंबर, 2008) एक प्रसिद्ध कवि, नाटककार, और सुलेखक था। उन्होंने  कई भाषाओं, अर्थात्, गुजराती, हिन्दी और उर्दू में लिखा।

जीवन
----

आदिल मंसूरी,जन्म समय नाम फरीद मोहम्मद गुलाम नबी मंसूरी, 18 मई 1936 को अहमदाबाद में हुआ था। उन्होंने प्रेमचंद रायचंद ट्रेनिंग कॉलेज, अहमदाबाद से अपनी प्राथमिक शिक्षा पूरी की और जीएल निऊ इंग्लिश स्कूल, अहमदाबाद और महानगर हाईस्कूल, कराची से अपनी माध्यमिक शिक्षा पूरी की। उन्होंने कई व्यवसायों पर अपना हाथ अजमाई। उन्होंने  कराची में और अपने पूर्वजों के कपड़े की दुकान पर और बाद में अहमदाबाद में कपास और कपड़े के व्यवसाय में काम किया। उन्होंने अंग्रेजी *टॉपिक* और गुजराती *अंगना* पत्रिकाओं के साथ पत्रकार के रूप में काम किया। 1972 में विज्ञापन एजेंसी शिल्पी का कॉपीराइटर था। बाद में उन्होंने  भारत छोड़ दिया और संयुक्त राज्य अमेरिका चला गया। 6 नवंबर 2008 को संयुक्त राज्य अमेरिका, न्यू जर्सी में उनकी मौत हो गई।

रचनाएँ
------

उनकी गजल की प्रयोगात्मक रूपों में दिलचस्पी थी। वलांक (1963), पगार्व (1966) और सतात (1970) उनके गजल संग्रह हैं। उन्होंने कई अन्य रूपों में कविता लिखी है, लेकिन उन्हें मुख्यतः अपने गजलों के लिए जाना जाता है। उनकी गजल उर्दू गजल से प्रभावित हैं। उन्होंने गुजराती, हिंदी और उर्दू में गजलें लिखी और एक भाषा के शब्दों का दूसरी में खुल कार इस्तेमाल किया।

*हाथ पग बंधायेला छे* (1970) और जे*नथी  ते* (1973) उनके अब्सर्ड एकांकी नाटकों के संग्रह हैं।

पुरस्कार
--------

उन्होंने 2008 में वली गुजराती पुरस्कार प्राप्त किया।

सन्दर्भ
-------

1. 1 2 3  "સવિશેષ પરિચય: આદિલ મન્સૂરી, ગુજરાતી સાહિત્ય પરિષદ - Adil Mansuri, Gujarati Sahitya Parishad" (गुजराती में). 6 January 2014. मूल से 2014-01-06 को पुरालेखित. अभिगमन तिथि 9 July 2015.
2. ↑  "World Gujarati Conference - Vali Gujarati Award". Times of India. 7 November 2008.

|  |  |
| --- | --- |
|  | **आदिल मन्सूरी** से संबंधित मीडिया विकिमीडिया कॉमंस पर उपलब्ध है।  |